《秋日客中》
元代·金涓

久客归来静闭门，秋风落叶自纷纷。夜来一煖做成雨，早起满溪流出云。

山色祗宜閒里看，雁声那可客中闻。黄花开遍归无计，吟老秋光又几分。

作者简介：金涓(1306—1382)，字德原，义乌人。尝受经于许谦，又学文章于黄溍。尝为虞集、柳贯所知，交荐于朝，皆辞不赴。明初，州郡辟召，亦坚拒不起，教授乡里以终。